C 323/92
HR
Službeni list Europske unije
26.8.2022.
4.5.
Trgovci drogom izrazito su inovativni te neprestano osmišljavaju nove tvari.
Mandat EUDA-e također obuhvaća utvrđivanje, otkrivanje, opisivanje i sprečavanje pojavljivanja, širenja i uporabe tih tvari.
Osim toga, u EU-u je trenutačno raširena uporaba više tvari, koja štetno utječe na javno zdravlje.
Nova EUDA trebala bi se baviti svim ostalim oblicima ovisnosti o tvarima u slučajevima kada se te tvari uzimaju s nedopuštenim drogama.
4.6.
Uporaba droga i nedopuštenih tvari pitanje je koje se tiče svih, s obzirom na to da donosi rizik od ovisnosti, koja ne šteti samo zdravlju pogođene osobe, nego joj može uništiti i cijeli život zatvarajući je u začarani krug droge u kojem nema mjesta za društveni život, obitelj, obrazovanje, posao ili bilo što drugo.
Rizik od ovisnosti to je veći što je osoba mlađa, neiskusnija i manje obrazovana te kod neaktivnih i nezaposlenih osoba.
4.7.
Kako bi se ovisnike spriječilo da nauče simptome mentalnih bolesti čija je pojava indikacija za terapiju lijekovima (drogom), potrebno je uvesti pomnije praćenje interneta.
Trenutačno je na temelju informacija dostupnih na internetu moguće dobiti recepte za droge koje se upotrebljavaju za liječenje nekih bolesti, kao što su ADHD i depresija.
One se mogu nabaviti na legitiman način samo na temelju razgovora s pacijentom i psiholoških testova za koje se svatko može lako pripremiti s pomoću javno dostupnih informacija.
4.8.
Stoga se, zbog sve većeg broja ljudi koji upotrebljavaju lijekove s tvarima koje izazivaju ovisnost, čini opravdanim da mandat Agencije EU-a za droge obuhvaća šire aktivnosti povezane s javnim financiranjem te vrste lijekova.
Javno financiranje opojnih lijekova, u vrijeme kada svatko može na društvenim mrežama naći upute o tome kako ispuniti psihološke testove za dobivanje takve vrste lijekova bez dodatnih mjera nadzora, dovest će do zlouporabe lijekova (droga) za koje se dobiva povrat troškova jer bi to bilo povoljnije od kupnje od trgovca.
5.
Posebne napomene 5.1.
EGSO se slaže sa zaključkom (11), koji je potvrđen tijekom redovitih kontakata s EMCDDA-om i njegovim dionicima, o sve većem raskoraku između složenosti fenomena droga i odredbi aktualnog mandata EMCDDA-a.
Uredba o osnivanju ne odražava stvarno stanje fenomena droga i nije usklađena sa zadaćama koje EUDA mora obavljati kako bi se suočila s tim izazovima i odgovorila na zahtjeve svojih glavnih dionika.
5.2.
Revizija mandata EUDA-e 5.2.1.
U skladu sa svojim prethodnim mišljenjem, EGSO podupire napore koji se poduzimaju u borbi protiv nezakonitog širenja i uporabe nedopuštenih droga i spreman je podupirati preventivne kampanje i mjere koje se provode u tom pogledu.
Izražava žaljenje zbog toga što u prijedlog nisu uvrštene njegove prijašnje preporuke o intenzivnom uključivanju organizacija civilnog društva u rad EUDA-e.
5.2.2.
EGSO ističe potrebu za proširenjem mandata EUDA-e suvremenijim pristupima i alatima otpornima na buduće promjene te podupire svih sedam novih područja dodatnih nadležnosti.
Žali što pružanje informacija, kampanje za podizanje svijesti, mjere za pomoć u rješavanju problema ovisnosti i preventivne mjere nisu jasnije formulirane i što prijedlog ne uključuje sudjelovanje organizacija civilnog društva, njihovu dodanu vrijednost i sinergije koje stvaraju.
5.2.3.
Nadležnosti koje Agencija EU-a za droge dijeli s EMA-om u vezi s izdavanjem liječničkih recepata trebalo bi proširiti i na osmišljavanje osposobljavanja za liječnike koji izdaju recepte za kategoriju lijekova koje pravo EU-a svrstava u nedopuštene lijekove.
5.2.4.
(11)
EGSO predlaže da se svakom od sedam posebnih ciljeva dodaju određeni elementi:
Evaluacija koju je Europska komisija provela 2018./2019. u skladu s procjenom učinka (radni dokument službi Komisije).